Как да познаем рептила? - 24chasa.bg
Вярващите в извънземната конспирация “разкриха”: смъртта на Дейвид Рокфелер е лъжа, с която замазват очите на хората за истинската му същност ado.vbg.slave(9); 13 фамилии управлявали света, контролирани от рептили Този раздел на конспиратологията, който вярва в т.нар. рептили, вече има стройно обяснение за смъртта на най-богатия столетник Дейвид Рокфелер.Ами тя не е никаква смърт! Измислица, която прикрива истината за неговата същност - че той всъщност е рептил.Не сте ли чули това? То е - ще ви кажат, защото световният заговор на извънземната раса държи това в дълбока тайна.Всъщност новината за кончината на милиардера била опит за разсейване на масите и той идвал от най-големите медии на планетата, които на практика са във владение на Новия Световен Ред - секта на глобалния елит, начело на която са Рокфелер и неговите съратници.“Разобличителите” на рептилската конспирация вярват, че Рокфелер е представител на раса от студенокръвни създания, които тайно диктуват световния ред. От зората на цивилизациите управляващата класа е контролирана от извънземни, чиято крайна цел е да превърнат човешката раса в безмозъчни и роботизирани роби.За всичко това няма факти, но пък има полет на фантазията.Рептилите са определяни като влечугоподобни хуманоиди (от англ. reptile - влечуго), които могат да променят формата си. Те са тясно свързани с друга тайна организация - на илюминатите, и дори определят тяхната йерархия.Има няколко начинада разпознаем рептилитеТе имат по-ниска телесна температура, както и по-ниско от обичайното кръвно налягане.Очите им са пронизващи и светли на цвят - зелени, пъстри или сини. По тялото си имат необясними белези. Свръхчувствителни са към светлината. Кръвната им група е с отрицателен резус фактор. Освен това имат още един, допълнителен прешлен.Те не изпитват никакво състрадание и съществуването им оправдава всяко средство.Според някои идеята за рептилите тръгва от автора на “Конан Варварина” Робърт Хауърд. Първата поява на хората змии е в литературата и по-точно в “Кралството на сенките”, публикуван през август 1929 г. По-късно тази идея е подета с пълна сила от Дейвид Айк - английски писател и неосъществен футболист, който през 1991 г. се обявява за Син Божи.Той твърди, че променящи формата си рептили управляват човешкия свят, като приемат човешка форма и придобиват политическа власт, за да манипулират нашите общества.Конспиратолозите имат две версии за произхода на рептилите. Според едната те са дошли от далечното съзвездие Драко преди хиляди години. Другата твърди, че те живеят на планетата Земя много преди появата на хората. Но всички са категорични, че целта на рептилите е една - да превърнат хората в свои роби, като контролират всяко тяхно действие и наложат нов глобален ред.Рептилите са на върхана етажите във всякадържаваМилиардерът Рокфелер безспорно е един от най-влиятелните хора, затова се твърди, че е сред главните кукловоди - като архирептил. Затова и конспиратолозите твърдят, че новината за смъртта му е измислица.“Потвърдено ни е от сигурен източник, че 101-годишният в момента подготвя останалите като него за следващата световна война. И най-вероятно те се крият в един от многото подземни градове на елита, които са построени в края на 40-те години, за да пазят в безопасност най-богатите и влиятелни хора на света по време на глобални конфликти. Той не е мъртъв. Всичко това е една голяма лъжа”, твърдят почитатели на тази конспиративна теория. И допълват: “Тези хора са майстори на измамата и този последен опит да се замажат очите на хората явно работи”.Кои са “тези хора”?Дейвид Рокфелер е един от постоянните участници в ежегодните срещи на кръга “Билдерберг”. Те са най-важните събития, на които на едно място се събира целият политически, икономически и научен елит и решава проблемите на света. Всичко в кръга “Билдерберг” е пълна тайна, затова и се смята, че хората в него са рептили. Първата такава среща е през 1954 г. - в холандския хотел “Билдерберг”, откъдето идва и името на събиранията. “От първата среща “Билдерберг” се е превърнал в ежегоден форум за неформални дискусии, които имат за цел да насърчат диалога между Европа и Северна Америка. Всяка година около 120-150 политически лидери и експерти от областта на индустрията, финансите, науката и медиите са поканени да вземат участие. Около две трети от тях са от Европа, а останалите - от Северна Америка; една трета са политици и управляващи, а другите са от останалите сфери”, пише в официалния сайт на “Билдерберг”.Холандският принц Бернхард е начело на клуба през първите му 20 години, но се оттегля заради обвиненията, че е участвал в корупционна афера. “Ако кажете, че работим за установяването на едно световно правителство, ще е преувеличено, но няма да е съвсем неистинно”, казва Денис Хийли - британски министър на отбраната през 1964-1970 г., който е един от основателите на кръга “Билдерберг”.Смята се, че този кръг се опитваБарак Обама е изобразен с рептилско око.да въведе световноправителство и плановаикономика, която даобхваща всички държави“Билдерберг” категорично отричат тези твърдения. Но обвиненията срещу тях още повече захранват подозренията, че хората в кръга са нещо като друга раса. Според Дейвид Айк те са контролирани от лидери, свързани с рептилите.Той предполага, че човечеството е манипулирано от тях посредством медиите, политиците и бизнесмените, които държат контрола върху хранителните и водните запаси. Управляващата класа, банкерите, кралските семейства, президентите, премиерите са създали илюзията, че са на страната на масите, докато всъщност те винаги са били част от създанията, които искат да ги контролират. Затова и няколко кръвни линии стратегически са останали непокътнати в продължение на векове.Връзката имс илюминатитеМного са теориите на конспирациите около тайното общество на илюминатите, а според една от тях те са контролирани от рептилите. В книгата си “Синя кръв, истинска кръв: Конфликт и създание” Стюарт Суердлоу твърди, че илюминатите на Земята са установили същата пирамидална структура на контрол, каквато е била и на съзвездието Драко. Най-ясно тя може да се види на обратната страна на еднодоларовата банкнота, където има нарисувана пирамида, а на върха ѝ - рептилско око.Има 13 фамилии, които управляват света, и те са се запазили с вековете.На върха им е династията Ротшилд, за която се смята, че е сред създателите на банковата система в Европа в края на XVIII в. Смята се, че през XIX в. фамилията притежава най-голямото частно богатство в целия свят.Останалите 12 са:1. Кланът Брус, от който произхождат двама шотландски крале. 2. Кавендиш, които са едни от най-влиятелните и богати аристократични британски фамилии от XVI в. насам. Уилям Кавендиш, маркиз на Хартингтън, е бил женен за Катлин Кенеди - по-малката сестра на американския президент Джон Кенеди.3. Медичи - наследници на това семейство са управлявали богатата Флоренция между XII и XVII. От тази фамилия са трима римски папи и няколко членове на френското кралско семейство - Катерина и Мария Медичи. По-късно фамилията развива свой банков бизнес.4. Хановер - германската кралска династия, от която идват монарси, управлявали Великобритания и Ирландия от 1714 г. до смъртта на кралица Виктория през 1901 г. След това британския трон поема нейният син Едуард VII. Той от своя страна е член на Сакс-Кобургготската династия, тъй като неговият баща - принц Албърт принадлежи към тази фамилия.5. Хабсбургите - едно от най-влиятелните кралски семейства в Европа. Негови наследници управляват няколко европейски държави между XIII и XX в., сред които Австрия, Испания, Холандия, Белгия, Люксембург, Унгария, Хърватия, Босна и Херцеговина, Чехия, Португалия и други (повечето като част от Хабсбургската империя).6. Круп - видната 400-годишна германска династия от Есен, която е станала известна с производството на оръжия и стомана.7. Плантагенетите, чийто най-виден представител е Хенри II. Членове на тази династия управляват Великобритания между 1154 и 1399 г. Английските кралски родове Ланкастър и Йорк също са потомци на фамилията Плантагенет.8. Семейство Рокфелер9. Романови - управляващата династия на руските царе и императори от 1613 до 1918 г.10. Синклер - шотландски клан, чиято история тръгва от XII в., за който се твърди, че са първите тамплиери.11. Варбург - американската банкова фамилия с ярки постижения в биохимията, ботаниката, икономиката, правото, физиката, класическата музика, историята на изкуството. Те са наследници на богат еврейски род от Венеция.12. Уиндзор/Сакс-Кобургготи - Сакс-Кобург и Гота е стара германска княжеска династия, потомци на легендарния саксонски род Ветини. Нейни наследници са били владетели на големи части от Европа и останалия свят, в това число и България. По време на Първата световна война тогавашният крал на Великобритания Джордж V променя името на своята династия от Сакс-Кобургготски на Уиндзор заради антигерманските настроения на Острова.Ето защо и досега се твърди, че британската кралица Елизабет Втора също е рептил.Освен това проучване на родословното дърво на редица аристократични фамилии доказва, чеамериканските президентиса наследници наевропейски кралскидинастииСред тях са Бил Клинтън, баща и син Джордж Буш, Барак Обама.На всяка от 13-те управляващи фамилии е разпределена определена част от Земята, както и трябва да изпълнят дадена роля на нашата планета.Сред разпределените сфери са глобални финанси, военни технологии и тяхното развитие, религия, медии и контролиране на ума. А това е и основната цел на рептилите - да контролират напълно човечеството.Злата конспирация, ако не друго, дава сюжети за много фантастични книги и филми.